OpenLLM-France/wikimedia huggingface dataset:
# Beatriz I.a Herbehereetakoa

Beatriz I.a Herbehereetakoa (Beatrix Wilhelmina Armgard van Oranje-Nassau en Lippe-Biesterfeld; 1938ko urtarrilaren 31) Herbehereetako printzesa, Orange-Nassauko printzesa, Lippe-Biesterfeldeko printzesa, Herbehereetako erregina 1980ko apirilaren 30etik 2013ko apirilaren 30era.
2013ko apirilaren 30etik Herbehereetako Printzesa da.

## Biografia

Beatriz I.a Juliana I.a Herbehereetakoaren eta Bernardo Lippe-Biesterfeldekoaren alaba da. Sofia Wittelsbachekoaren ondorengo zuzena da.
Bigarren Mundu Gerran Erresuma Batura, lehenengo, eta Ottawara (Kanada), ondoren, erbesteratu zen bere amarekin, bere aita Londresen geratzen zen bitartean.
Zuzenbidea ikasi zuen Leidengo Unibertsitatean, eta 1961ean litzentziatu zen.

## Ezkontza eta seme-alabak

Claus von Amsbergekin ezkondu zen 1966ko ekainaren 10ean Amsterdameko katedralean. Claus von Amsberg Hitlerzale izandakoa zenez, Herbehereetan ez zen begi onez ikusi ezkontza, eta batzuek Beatriz printzesak bere karguari uko egitea eskatzen zuten.
Bikoteak hiru seme-alaba izan dituzte:
* Gilen Alexandro (nederlanderaz Willem-Alexander; 1967an jaioa), 2002an ezkondua Maxima Zorreguietarekin.
* Friso (nederlanderaz Johan Friso, (1968 – 2013), 2004tik Mabel Wisse Smitekin ezkondua.
* Konstantino Kristobal (nederlanderaz, Constantijn Christof; 1969an jaioa) 2001etik Laurentien Brinkhorstekin ezkondua.

## Herbehereetako erregina

1980ko apirilaren 30ean Juliana I.a Herbehereetakoak abdikatu zuen 32 urteko erregealdiaren ondoren, eta Beatriz izendatu zuten erregina egun horretan bertan Amsterdamen.
Beatrizek bere ezkontzari etekina ateratzen jakin du, hasierako eztabaida alde batera utziz. Bere senarraren jatorria erabili du bi herrialdeen arteko adiskidetzea bermatzeko. Eta arrazoi horregatik, 1996. urtean Karlomagno Saria eman zioten Akisgranen.

## Kanpo estekak

* (Ingelesez) eta (Nederlanderaz) Beatriz I.a Herbehereetakoaren webgune ofiziala
* Datuak: Q29574
* Multimedia: Beatrix of the Netherlands / Q29574
# Beatriz Iraburu

Beatriz Iraburu Elizondo (Iruñea, 1951) nafar kazetaria da. Nafarroako Unibertsitatean lizentziaduna, El Diario de Mallorcan, Deian eta Vocenton lan egin du. Bularreko minbizia pairatu ondoren, Cáncer de mama. Claves y relatos liburua idatzi zuen 2008an.

## Erreferentziak

* ↑ «Hay que limpiar la palabra cáncer de todos los fantasmas añadidos» Diario Vasco 2008-10-19.
* Datuak: Q16632398
# Beatriz Lalaguna

Beatriz "Bea" Lalaguna Palacio (1980ko otsailaren 3a) bizkaitar triatleta ohi eta txirrindularia da. Sestao Triatloi Taldean aritutakoa, gero txirrindularitzara lotu zuen.

## Taldeak

| Taldea | Herrialdea | Urteak |
| Sopela Women's Team | EH | 2022- |

## Erreferentziak

* ↑ (Gaztelaniaz) «Beatriz Lalaguna y Joanes Goitisolo, vencedores en el Triatlón de Sestao en Euskadi» triatlon.org.

## Kanpo estekak

* Datuak: Q110952150
# Beatriz Herráez

Beatriz Herráez Diéguez (Gasteiz, 1974) arabar arte-historialaria eta arte-komisarioa da.

## Biografia

Arte Ederretan eta Artearen Historian lizentziaduna da Euskal Herriko Unibertsitatean.

## Lana

Madrilgo Reina Sofia Museoan egin zuen lan museoaren bilduma sailean lau urtez (hasieran espezializazio eta formazio beka eta praktikak izan zuen 2013 eta 2014an).
Ikerlari eta komisari lanak egin ditu New Yorkeko Sculpture Center erakundean, Azkuna Zentroan edota Tabakaleran, besteak beste.
Komisario buru izan zen Oihaneder - Montehermoso Kulturunean 2007tik 2011ra, Xabier Arakistain zuzendari zela.
"Komisario Berriak" programa itinerantearen zuzendari ere izan zen 2018-2019 edizioan.
2018ko urriaren 18tik Gasteizko Artium Arte Garaikidearen Euskal-Zentro Museoaren zuzendari da, museoa zuzendu duen lehen emakumea izanik. Euskadiko Museoen Aholkulari Kontseiluko kidea ere bada.
Komisariatu dituen artistak honakoak dira, besteak beste: Alejandro Cesarco (2023), Joëlle Tuerlinckx (2024); Ibon Aranberri (2024).

## Erreferentziak

* 1 2 3 4 5 Barbó, Jorge. (2018-10-18). «Beatriz Herráez llega a Artium para abrirlo a Vitoria» El Correo.
* ↑ Becas y prácticas formativas en el Museo Nacional Centro de Arte Reina Sofía (2013 - 2014). .
* ↑ Becas y practicas formativas en el Museo Nacional Reina Sofia. .
* ↑ Ramirez de Okariz Kortabarria, Amaia. (2018ko urriaren 18a). «Beatriz Herraez izango da Artiumeko zuzendari berria» Berria.
* ↑ Biografia in Amigos del Museo Nacional Centro de Arte Reina Sofia. .
* ↑ Beatriz Herráez in Arte Informado.. .

## Kanpo estekak

* Elkarrizketa: Artiumek eragile aktiboa izan behar du euskal artearen kartografia berrian Berria, 2019.06.09
* Elkarrizketa: Iker Bizkarguenagak egina «El discurso de la paridad debe traducirse en hechos, no limitarse a lo simbólico». Gara. 2019-03-24.
* Dialnet.
* Datuak: Q57575090
# Beatriz Iribarne Sánchez

Beatriz Iribarne Sánchez (Almeria, 1942) espainiar maistra eta gizarte-ekintzailea da.

## Biografia

Beatriz Iribarnek irakasle ikasketak egin zituen eta irakasle aritu zen berrogei urtez. Gaztetatik parte hartzen zuen frankismoaren aurkako gizarte-ekimenetan, HOACeko militantziatik. Almeriako gizarteko lehen emakume borrokalariak ezagutu zituen talde honetan.
Barrio Altako “El Centimillo” auzo elkartearen sorreran parte hartu zuen, prestakuntza sustatzeko emakumeen lehen bileretan, inguruko auzoetako egoera salatuz. Berrikuntza pedagogikoko taldearekin lotuta, Pablo Freireren pedagogia, Ferrer Guardiaren eskola modernoa eta Barbiana de Domilaniren eskola ezagutu zituen, eta magisteritzako ikasle ohien elkartea sortzen lagundu zuen. Elkarte horretan, udako eskolak antolatzen zituzten guraso-elkarteekin batera.
Mugimendu feministaren barruan zituen kezkei dagokienez, trantsizio-urteetan hasia, AMDren (Emakume Demokratikoen Elkartea) bileretara joaten hasi zen, eta aktiboki parte hartu zuen Almeriako Emakumeen Asanblada izeneko emakume-taldea sortzen.
CGT sindikatuko jarduera sindikalaren barruan, CGTko Emakumeen Arloa sortzen lagundu zuen. Esparru politikoan Berdeen sorreran parte hartu zuen eta 1995ean Ezker Batuarekin koalizioan aurkeztu zen hauteskundeetara. Bere jarduera politikoak mugimendu feministari lotuta jarraitu zuen, eta 1999ko Europako hauteskundeetan parte hartu zuen, Mujeres para Europa hautagaitzan. 2009an, Politika Feministaren proiektua errepikatu zuen Europako Parlamenturako hauteskundeetan, beste erakunde feminista batekin, guztiontzat, eta haren hautagaitzan ekologista eta feminista gisa agertzen zen.
2015ean, Emakumearen Andaluziako Institutuak onartu zion berdintasunaren aldeko lana. Almeriako Ekintza Feministaren Plataformako kide ere izan zen.

## Bibliografia

* Rodríguez López, Sofía (2005). La sección femenina y la sociedad almeriense durante el franquismo. Servicio de Publicaciones Universidad de Almería. ISBN 8482407589.

## Erreferentziak

* ↑ Rodríguez López 2005, 306 orr. .
* ↑ Áurea Vidal Gómez. La conflictividad sociolaboral y el movimiento asambleario en Almería durante la Transición, 1975-1979. .
* ↑ Fernando Martínez López. Vientos de Libertal. .
* ↑ Roríguez López, Sofía. El surgimiento del movimiento feminista y de oposición al Franquismo en Almería. .
* ↑ «ABC SEVILLA (Sevilla) - 13/03/1995, p. 34 - ABC.es Hemeroteca» hemeroteca.sevilla.abc.es.
* ↑ BOE. CANDIDATURAS proclamadas a las elecciones de Diputados al Parlamento Europeo, convocadas por Real Decreto 595/1999, de 19 de abril.. .
* ↑ «BOE.es - Documento BOE-A-1999-10726» www.boe.es.
* ↑ Almeria, Diario de. El IAM entrega sus distintivos por la Igualdad a luchadoras y colectivos de coeducación. .

## Kategoriak

* Datuak: Q29266553
# Benesat

Benesat Errumaniako udalerri bat da, Sălaj konderrian. 1.354 biztanle ditu, 28,75 kilometro koadroko azaleran banatuta.

## Herriak

Udalerrian honako herriak daude:
Benesat $^{(en)}$ Aluniș $^{(en)}$ Biușa $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16439970
* Multimedia: Benesat, Sălaj / Q16439970
# Benet Salellas

Benet Salellas i Vilar (1977, Girona) kataluniar abokatu eta politikari bat da. Kataluniako Parlamentuan CUP alderdiko parlamentaria da.
* Datuak: Q20876637
* Multimedia: Benet Salellas / Q20876637
# Benessa de Maremneko geltokia

Benessa de Maremne Okzitaniako Gaskoiniako Landetako eskualdeko tren geltoki bat da, Benessa de Maremne udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bordele — Irun

## Zerbitzuak

* Société Nationale des Chemins de fer Français
| Zerbitzua | Hasiera | Ibilbidea | Amaiera ⁠ |
| 51 | Bordele Donibane | Peçac • Factura–Viganòs • Ishòs • la Bohèira • Morcencs • Akize • Saubuça • Sent Jors de Maremne • San Bisentse • Benessa de Maremne • la Vena • Ondres • Bokale • Baiona • Biarritz • Getaria • Donibane Lohizune–Ziburu • Ondarraitz • Hendaia | Irun |

## Ikus, gainera

* Baionako aldiriak
* Société Nationale des Chemins de fer Français

## Kanpo estekak

* SNCF "Gares & Connexions" web gunea
* (Frantsesez) TER Akitania web gunea
* TER web gunea
* Datuak: Q3096107
* Multimedia: Gare de Bénesse-Maremne / Q3096107
# Benestare

Benestare Italiako udalerri bat da. Reggio di Calabriako probintzian kokatuta dago, Calabria eskualdean. 2.454 biztanle ditu, 18,72 kilometro koadroko azaleran banatuta.

## Mugakideak

Benestarek honako udalerri hauekin egiten du muga:
Ardore Bovalino Careri Platì San Luca

## Kanpo estekak

* Datuak: Q54567
* Multimedia: Benestare / Q54567
# Benetako Alderdi Popularra

Benetako Herri Alderdia edo Benetako Alderdi Popularra (serbieraz: Права народна странка, erromanizatuz: Prava narodna stranka, laburduz ПНС/ PNS), Pravaši (eskuinekoak) izenez ere ezaguna, Montenegroko Printzerriko eta Montenegroko Erresumako alderdi politiko kontserbadore eta monarkista bat izan zen, 1907an sortua. Alderdiak gobernua ordezkatu zuen, Printzearen agintea eta geroago Nikolas I.a erregearen agintea. Benetako Alderdi Popularra Lazar Mijušković-ek zuzendu zuen eta alderdiko kide nabarmenak ziren Jovan S. Plamenac, Marko Đukanović, Ivo Đurović, Sekula Drljević, Filip Jergović, Krsto Popović, Mitar Martinović eta Milutin Vučinić. Alderdiaren existentziaren garaian Montenegroko politika oso zatituta zegoen Nikolas I.aren aginte absolutistari Montenegroren independentziari eusteko eta Karađorđević dinastiaren menpe Montenegro eta Serbia batzearen alde egiteagatik, oposiziok Alderdi Popularra (NS) defendatzen zuen moduan .

## Historia

Alderdia 1907an sortu zuen Nikolas I.a Printzeak, garai hartako hauteskundeetan Alderdi Popularraren boikotaren ondorioz, Montenegroko gobernuak Serbiarekin zituen harreman txarren aurkako protesta gisa. Pravaši-ek Nikolas-en agintea onartzen zuen eta 1910ean errege izendatu zuten. 1914ko hauteskundeetan, bi alderdi montenegroarrek aurkeztu zuten eta Alderdi Popularrak Benetako Alderdi Popularra garaitu zuen, parlamentuko eserleku gehienak irabaziz. Gerra Handiaren ondorioz, Benetako Alderdi Popularreko kide batzuk Alderdi Popularrarekin bat egin zuten eta, ondoren, alderdiaren programa aldatu zuten Montenegro eta Serbiaren batasuna barne hartzeko. Alderdia 1918an desegin zen ofizialki, Podgoricako Batzarrak Montenegro Serbiarekin bateratzea aldarrikatu ostean.

## Hauteskundeen emaitzak

| Hauteskundeak | Eserlekuak | Aldatu | Kontrola | Oharrak |
| 1907 | 76 / 76 | ▲76 | gehiengo absolutua | Eskuinekoak + lerrokatuta independenteak |
| 1911 | 53 / 62 | ▼23 | gehiengo absolutua | Eskuinekoak + lerrokatuta independenteak |
| 1914 | 6 / 62 | ▼47 | oposizioa | 1918an desegin zen alderdia |

## Kanpo estekak

* Datuak: Q7847503
# Beatrix Borboi-Parmakoa

Beatrix Borboi-Parmakoa (italieraz: Beatrice di Borbone-Parma; Biarritz, 1879ko urtarrilaren 9a – Brunnsee, 1946ko martxoaren 11) italiar noblea izan zen. Roberto I.a Parmakoaren alaba izan zen.
* Datuak: Q772780
* Multimedia: Princess Beatrice of Parma / Q772780
# Beatrice Salvioni

Beatrice Salvioni (Monza, Italia, 1995) italiar filologo eta idazlea da.

## Bizitza

Filologia Modernoan graduatu zen Milango Unibertsitate Katolikoan. Geroago, Salvioni Turingo Holden idazle-eskolako ikaslea izan zen.

## Argitalpenak

* La malnata. 32 hizkuntza baino gehiagotara itzultzeaz gain, bere eskubideak telesail bihurtzeko saldu ziren.

### Euskaraz

* Barrengaizto (Txalaparta, 2024) Fernando Rey Escalerak euskaratua.

## Sariak

* 2021ean, Calvino Saria eskuratu zuen Il volo notturno delle lingue mozzate lanagatik. Urte berean Raduga Saria ere jaso zuen.
* 2023an, Nollegiu Saria jaso zuen, itzulitako narratiba libururik onenari eta urteko libururik onenari, argitaratu aurretik 32 hizkuntzatan saldua.

## Erreferentziak

* ↑ lecturalia.com. «Beatrice Salvioni: libros y biografía autora» Lecturalia (Noiz kontsultatua: 2024-07-05).
* ↑ «Beatrice Salvioni: «Mis dos chicas querían que se escuchara su voz en un mundo sexista, machista y racista del fascismo»» www.diaridetarragona.com (Noiz kontsultatua: 2024-07-05).
* ↑ www.funtsak.com, Funtsak-Diseño y Programación Web-. «Barrengaizto - Fernando Rey Escalera» www.txalaparta.eus (Noiz kontsultatua: 2024-07-05).
* ↑ «LA MALNACIDA | BEATRICE SALVIONI | LUMEN | Casa del Libro» casadellibro 2023-03-23 (Noiz kontsultatua: 2024-07-05).
* ↑ «MALNACIDA, LA» www.nollegiu.com (Noiz kontsultatua: 2024-07-06).

## Kanpo estekak

* Datuak: Q117729243
# Beatrice Webb

Martha Beatrice Webb, Passfield baroia, (jaiotzez Potter; 1858ko urtarrilaren 22a – 1943ko apirilaren 30a), ingeles soziologo, ekonomilari, sozialista eta gizarte ekintzaile bat izan zen. Berea da "gatazka kolektibo" terminoa. London School of Economics eskolaren sortzaileetakoa izan zen eta funtsezko papera izan zuen Fabian Societyren sorreran ere.

## Kooperatibismoaren teoriko

Kooperatiben teoria politiko eta ekonomikoen inguruan ekarpen nabarmenak egin zituen. "Federalismo kooperatibo" eta "indibidualismo kooperatibo" terminoak erabiltzen lehena izan zen 1891ean argitaratu zuen Kooperatiba Mugimendua Britainia Handian liburuan. Beatrice Webben ustez, kontsumo koorperatiboan oinarritutako elkarteek handizkako salmentan oinarritutako lankidetza elkarte bilakatu behar ziren eta Kooperatiba federalistek abeltegiak eta fabrikak erosi behar zituzten. Aldiz, oso kritiko agertu zen langileen kooperatibekin, sozialismora eramaten zutenak, izan ere, porrota baino ez baitzuten ekartzen..

## Idazlanak
### Beatrice Webbenak

* Cooperative Movement in Great Britain (1891)
* Women and the Factory Acts (1896)
* The abolition of the Poor Law (1918)
* Wages of Men and Women: Should they be equal? (1919)
* My Apprenticeship (1926)
* A new Reform Bill (1931)
* Our Partnership by Beatrice Webb (1948), Longmans, Green & Co: London, New York.
* The Diaries of Beatrice Webb (2000), (LSE digital library, Beatrice Webb's diaries).

### Beatrice eta Sidney Webben artean

* History of Trade Unionism (1894)
* Industrial Democracy (1897); Leninek errusierara itzulia: The Theory and Practice of British Trade Unionism, St Petersburg, 1900.
* The Webbs' Australian Diary (1898)
* English Local Government Vol. I-X (1906 - 1929)
* The Manor and the Borough (1908)
* The Break-Up of the Poor Law (1909)
* English Poor-Law Policy (1910)
* The Cooperative Movement (1914)
* Works Manager Today (1917)
* The Consumer's Cooperative Movement (1921)
* Decay of Capitalist Civilization (1923)
* Methods of Social Study (1932)
* Soviet Communism: A New Civilization? (1935)
* The Truth About Soviet Russia (1942).

## Erreferentziak

* ↑ Beatrice Potter, The Co-operative Movement in Great Britain, London: Swan Sonnenschein & Co., 1891

## Kanpo loturak

* Spartacus Educational
* Richard Potter Chairman of the Great Western Railway
* The History of Standish House
* The Webb Diaries full digital versions
* The Webbs on the Web bibliography
* Datuak: Q242666
* Multimedia: Beatrice Webb / Q242666
# Beatriz Allende

Beatriz Patricia Ximena Allende Bussi, Tati izengoitiaz ezaguna, (Santiago, 1943ko irailaren 8a-Habana, 1977ko urriaren 11) Txileko mediku eta politikaria izan zen. Salvador Allenderen alaba, bere buruaz beste egin zuen. Xabier Letek 1978an abesti bat eskaini zion: "Lore bat, zauri bat".

## Biografia

Jatorriz euskalduna, belgikarra eta italiarra zen. Gurasoak Salvador Allende eta Hortensia Bussi ziren, bera izan zituezten hiru alabetako bat izan zen. Medikuntza ikasi zuen Concepcioneko Unibertsitatean, eta bertan kirurgialari medikoaren titulua lortu zuen. Bere aita 1970ean Txileko lehendakaritzarako aukeratua izan zenean, Beatriz bere aholkulari eta kolaboratzaile hurbilena bihurtu zen. Allendek baino joera erradikalagoak zituen, eta haren eta BAMEk ordezkatzen duen Txileko ezker erradikalaren arteko negoziazioetan kontaktua egin zuen. Haurdun egon arren La Moneda jauregian egon zen aitarekin, azken egunera arte. Militar matxinatuen eraso eta mehatxu aurrean presidenteak Isabel arrebari, Beatrizi eta gainerako emakumeei jauregutik irteteko agindua eman zien. Ondoren, Salvador Allendek bere buruaz beste egin zuen.
Luis Fernández de Oña diplomatiko kubatarrarekin ezkondu zen, eta 1971ko irailean alaba bat izan zuen, Maya Fernández (ondoren Txilera itzuli zena). Aita erori eta hil ondoren, erbesteratu eta Kuban jarri ziren bizitzen. Habanan jaiotako semea — Alejandro Salvador Allende — Fidel Castroren dekretuz, abizenak alderantzikatuta inskribatu zuten zeren eta amarena, bigarrena jarriez gero, Txileko presidentearena galduko litzateke eta. Alejandro Zeelanda Berrira joan zen bizitzera eta, heldua izan zenean, aitaren abizena erabili zuen berriro, Fernández.
Beatriz Allendek Habanako Elkartasun Antiinperialistako Txileko Batzordean lan egin zuen, idazkari exekutibo gisa. Augusto Pinochet jeneralak kolpea eman eta lau urtera, Beatrizek bere buruaz beste egin zuen pistola batekin tiro eginda. Indar Armatu Iraultzaileen Panteoian lurperatu zuten Kubako hiriburuko Kolon hilerrian. Ondoren, Txileko Santiagoko Hilerri Nagusiko Allende familiaren panteoira eraman zituzten gorpuzkiak.

## Erreferentziak

* ↑ https://www.badok.eus/euskal-musika/xabier-lete/lore-bat-zauri-bat/hitzak/10584-lore-bat-zauri-bat
* ↑ https://web.archive.org/web/20130719144212/http://www.socialismo-chileno.org/PS/index.php?option=com_content&task=view&id=1160&Itemid=80
* ↑ https://web.archive.org/web/20101007095302/http://www.puntofinal.cl/647/yerno.htm

## Kanpo estekak

* (Gaztelaniaz):Luis Fernández de Oñak azaltzen du familia nola atera zen Txiletik.
* Datuak: Q4877250
# Bas-Intyamon

Bas-Intyamon Suitzako udalerria da. Friburgo kantonamenduan dago, Gruyère barrutia barrutian. 2014an 1,454 biztanle zituen 33,27 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66020
* Multimedia: Bas-Intyamon / Q66020
# Bas Bitiniakoa

Bas (antzinako grezieraz: Bας; c. K.a. 397 – K.a. 326) Bitiniako lehen gobernari independentea izan zen, Bitiniako printze tituluarekin. K.a. 376tik K.a. 326 arte gobernatu zuen. Alexandro Handia enperadore mazedoniarraren jeneral bat garaitu zuen, honela, bere herrialdea zen Bitiniaren independentzia lortuz. Bere oinordekoa, bere seme Zipetes I.a izan zen, Bitinia, herrialdeko lehen errege bezala gobernatu zuena.
# Bas-Sassandra

Bas-Sassandra Boli Kostako 19 probintzietako bat da. Bere hiriburua San-Pedro da. 25.800 kilometro koadroko azaleran 1.202.761 biztanle ditu.

## Kanpo estekak

* Datuak: Q809733
# Barú (penintsula)

Barú penintsula, Baru uhartea edo, besterik gabe, Barú Kolonbian dago, Cartagenatik 45 minutura. Hondartza zuriengatik eta ur turkesagatik ezaguna. 2014ean, Barúko zubia zabaldu zen, aurretik txalupan edo igerian baino ezin zen heldu, Canal del Dique delakoarengatik banandua dagoelako.
1708an Baruko bataila ospetsua eman zen itsaso hartan, non San Jose galeoia hondoratu zen.
Egun turismogune handiko lekua da. Hondartza gehienak pribatuak dira, Playa Blanca izenekoa soilik da publikoa.

## Biztanleria

Barúko penintsulan, 20.000 biztanle daude. Gehienak turismoan lan egiten dute, hoteletan zein bisitariei eskulanak salduz.

### Korregimenduak

* Ararra
* Barú
* Santa Ana de Barú

## Kanpo estekak

* Datuak: Q6071570
* Multimedia: Barú, Colombia / Q6071570
# Bas-en-Basset kantonamendua

Bas-en-Basset kantonamendua Frantziako kantonamendu bat da. Loira Garaia departamenduan dago, Auvernia-Rodano-Alpeak eskualdean. Guztira 9 udalerri ditu eta Bas-en-Basset da bere hiriburua.

## Kanpo estekak

* Datuak: Q248894
# Boulaincourt

Boulaincourt Frantziako udalerria da, Vosgeak departamenduan dagoena, Ekialde Handia eskualdean. 2013an 63 biztanle zituen.

## Demografia
### Biztanleria

2007an Boulaincourt udalerrian erroldatutako biztanleak 63 ziren. Familiak 25 ziren, horien artean 4 pertsona bakarrekoak ziren (4 bakarrik bizi ziren gizonak), 13 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 28 etxebizitza zeuden, 25 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 27 etxeak ziren eta 1apartamentu bat zen. 25 etxebizitza nagusietatik 22 bere jabearen bizilekua ziren eta 3 doan lagata zeuden; 1ek bi gela zituen, 2 etxek hiru zituzten, 5 etxek lau zituzten eta 17 etxek bost zituzten. 23 etxek euren parking plaza propioa zuten azpian. 13 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Boulaincourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 0 |
| 4 | 30-34 | 4 |
| 4 | 25-29 | 4 |
| 4 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 36 ziren, horien artean 28 aktiboak ziren eta 8 inaktiboak ziren. 28 pertsona aktiboetatik 27 lanean zeuden (16 gizon eta 11 emakume) eta 1 langabezian (1 gizon). 8 pertsona inaktiboetatik 2 erretiraturik zeuden, 1 ikasten zegoen eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 eraikuntza enpresak ziren eta 3 zerbitzu enpresak ziren.
2009an zeuden norbanakoentzako 2 zerbitzu publikoetatik, 1 igeltseroa zen eta 1 iturgina.
2000. urtean Boulaincourt udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q834224
* Multimedia: Boulaincourt / Q834224
# Boulangerita

Boulangerita sulfuro motako minerala da.

## Ezaugarriak

Boulangerita sulfuro mineralaren formula kimikoa hau da: ${\ce {Pb5Sb4S11}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Boulangerite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q250618
* Multimedia: Boulangerite / Q250618